টিপচী চৰাই (ইংৰাজী: Common Tailorbird, বৈজ্ঞানিক নাম-Orthotomus sutorius) সমগ্ৰ এছিয়া মহাদেশতে বিস্তৃত হৈ থকা এবিধ সৰু আকাৰৰ চৰাইৰ প্ৰজাতি৷ নগৰৰ উদ্যান সমূহত ই এবিধ চিনাকি চৰাই৷ ই জোপোহাৰ মাজতে লুকাই থাকে যদিও ডাঙৰ মাতটোৰ বাবে ইয়াৰ উপস্থিতি গম পোৱা যায়৷ ইয়াক সাধাৰণতে খেতি-পথাৰ, উদ্যান, বনাঞ্চলৰ দাঁতি-কাষৰীয়া অঞ্চল আদিত দেখা পোৱা যায়৷ ই ঘাইকৈ পতংগভোজী চৰাই (insectivorous)৷ ইয়াৰ মাত ডাঙৰ আৰু চ্চিপ-চ্চিপ-চ্চিপ ধৰণৰ৷